# name
Del frontal d’altar al retaule primitiu: estudi dels suports de fusta

# metadata.dc.description[].value
Podeu consultar el document complet a: http://hdl.handle.net/2445/134258

# metadata.dc.description.abstract[].value
Aquesta presentació sintetitza els resultats de la tesi doctoral Del frontal d’altar al retaule primitiu.
Anàlisi científica de l’evolució tecnològica dels suports de fusta del gòtic lineal català (Bautista, 2015).
Aquesta investigació neix d’una línia de recerca que es duu a terme al Grup de Recerca Consolidat
Conservació-Restauració del Patrimoni de la Universitat de Barcelona. Des de fa uns anys s’estan
estudiant i posant en valor els suports de fusta de les obres del patrimoni, i una de les finalitats
d’aquesta línia de recerca és fer visibles els suports com a documents d’innegable valor històric per
a l’estudi de la tecnologia i l’execució material de les obres.
El grup de 26 obres analitzades ha estat assenyalat repetidament com a obres clau de la transició
del llenguatge romànic al gòtic, és a dir, obres que han estat interpretades com a testimonis del
passat romànic alhora que com a precedents de les novetats gòtiques. Encara del tot alienes a la
introducció de motius italianitzants, i no completament lliures de la tradició formal bizantina, les
taules policromades que es tenen en compte en aquesta investigació, cadascuna a la seva manera,
representen l’evolució d’un llenguatge pictòric que correspon al període artístic denominat gòtic
lineal.
D’una banda, el conjunt recull obres1 datades de l’inici de l’estil, atribuïdes al Mestre de Soriguerola,
a altres pintors del seu taller o bé a altres tallers que van actuar sota la influència d’aquest, procedents
dels territoris de la Cerdanya, el Ripollès i el Conflent (Melero, 2005).
D’altra banda, el grup d’obres2 estudiades també contempla taules datades de finals de l’estil gòtic
lineal procedents de centres de producció propis ubicats als territoris de Barcelona i Mallorca, i als de
Lleida i Tarragona, que no formen part del cercle del taller del Mestre de Soriguerola...

# metadata.dc.publisher[].value
Universitat de Barcelona. Facultat de Belles Arts. Secció de Conservació-Restauració

# metadata.dc.relation.ispartof[].value
Contribució a: La Recerca en Conservació des de la Visió del Conservador-Restaurador III. Setmana de la Ciència. Barcelona. 16 de novembre de 2018. Secció de Conservació-Restauració. Facultat de Belles Arts. Universitat de Barcelona. ISBN: 978-84-09-06965-1. pp:

# metadata.dc.rights[].value
cc by-nc-nd (c) Bautista Morenilla, Iris, 2019

# metadata.dc.source[].value
Comunicacions a congressos (Grup de Recerca Conservació-Restauració del Patrimoni)

# metadata.dc.subject.other[].value
Conservation and restoration of art objects

# metadata.dc.title[].value
Del frontal d’altar al retaule primitiu: estudi dels suports de fusta